== Indplacering i Renoirs samlede værk ==
Renoir malede billedet som 27-årig, fire år efter han havde afsluttet sin læretid i [[Charles Gleyre]]s atelier.
Ikke desto mindre betegnede han sig i 1868 stadig som elev af Gleyre.<ref name="Anne Distel" />
For at få anerkendelse som maler indsendte Renoir fra 1863 malerier til [[Salon de Paris]].
Juryen afviste imidlertid 1863 hans ''Nymfe og Faun'', hvorefter Renoir ødelagde maleriet.<ref>Sophie Monneret: ''Renoir'', 1990, s. 6.</ref>
Og selv om maleriet ''Esmeralda'' blev accepteret i 1864, bragte det ham ikke den ønskede succes,
så efter udstillingen ødelagde han også dette maleri.
De to malerier, som Renoir kunne vise i Salonen året efter, fik heller ikke den ønskede resonans.
Efter to år, hvor han ikke fik adgang til Salonen med sine værker, bragte ''Lise'' 1868 endelig den ønskede opmærksomhed i kritikken.
Der manglede imidlertid en kommerciel succes, og Renoir fortsatte med at leve under meget stramme økonomiske forhold.
Han ville ikke 'spille martyr' og forholdt sig derfor som mange malere, der så vidt muligt indgav 'tamme værker' til juryen.<ref>John Rewald: ''Die Geschichte des Impressionismus.'' s. 142.</ref><ref group="note">Om indsendelse af 'tamme værker' til juryen; tysk har: "... Er hasste es, „den Märtyrer zu spielen“ und hielt es daher wie viele Maler, die der Salonjury möglichst „zahme Werke“ vorlegten."</ref>
Maleri